
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση, συγκρότηση και ορισμός μελών, Επιτροπής, 
στο Υπουργείο Οικονομικών, για την αξιολόγηση 
των καταγγελιών που υποβάλλονται σε βάρος των 
Υπηρεσιών κοιτών Υπαλλήλων του Υπουργείου Οι¬ 
κονομικών, καθώς και σε βάρος πολιτών για θέμα¬ 
τα αρμοδιότητας του Υπουργείου Οικονομικών, για 
το έτος 2000. 1 

Σύσταση, συγκρότηση και ορισμός μελών Ομάδας Ερ¬ 
γασίας του Υπουργείου Οικονομικών, για τη μελέτη 
ελέγχου του τρόπου μολυβδοσφράγισης των δια¬ 
μετακομισμένων εμπορευμάτων και αποθηκευτι¬ 
κών χώρων των πόσης φύσεως μεταφορικών μέ¬ 


σων. 2 

Καθορισμός της Επιχορήγησης για το Οικονομικό 
Έτος 2000 στον Ειδικό Λογ/σμό της Μαθητικής 
Πρόνοιας. 3 


Καθορισμός ύψους κρατικής επιχορήγησης στο Δη¬ 
μόσιο Πρότυπο Παιδικό Γυμναστήριο Καισαριανής 
και το Εθνικό Γυμναστήριο Αθηνών ο I. Φωκιανός 


για το οικονομικό έτος 2000. 4 

Καθορισμός ύψους κρατικής επιχορήγησης στην 
ΚΕΜΚΦγιατο οικονομικό έτος 2000. 5 

Τροποποίηση ωρολογίου και αναλυτικού Προγράμμα¬ 
τος Εκκλησιαστικών Γυμνασίων και Μέσων Εκκλη¬ 
σιαστικών Φροντιστηρίων Δημόσιας Εκκλησιαστι¬ 
κής Εκπαίδευσης. 6 


Συμπλήρωση της ΣΤ5/16/26.2.98 υπουργικής απόφα¬ 
σης μεταβίβασης δικαιώματος υπογραφής με 
εντολή Υπουργού στο Γ ενικό Γ ραμματέα, στους Ει¬ 
δικούς Γραμματείς και στους Προϊσταμένους Γεν. 
Δ/νσεων και Τμημάτωντης Κ.Υ.του ΥΠΕΠΘ. 7 

Κήρυξη υποχρεωτικής της απόφασης διαιτησίας 
57/99 που αφορά τους όρους αμοιβής της εργα¬ 
σίας των εργατοτεχνιτών και υπαλλήλων μετάλλου 
των πάσης φύσεως μεταλλουργικών βιοτεχνικών 
επιχειρήσεων, καθώς και των τμημάτων παραγω¬ 
γής επεξεργασίας, συναρμολόγησης, συσκευα- 
σίας, επισκευής κλπ. μετάλλου όλης της χώρας ... 8 


Μεταβίβαση Κρατικού Παιδικού Σταθμού στο Δήμο 
Νέας Αλικαρνασσού - Ν. Ηρακλείου. 9 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην με αρ. πρωτ. Φ. 16012/ 
27981/4.11.99 απόφασης Υφυπουργού Εσωτ/κών, 
Δημ. Διοίκησης & Αποκ/σης. 10 


ΑΠΟΦΑΣΕΙ Σ 

Αριθ.1009849/109/Α0006 (1) 

Σύσταση, συγκρότηση και ορισμός μελών, Επιτροπής, 
στο Υπουργείο Οικονομικών, για την αξιολόγηση των 
καταγγελιών που υποβάλλονται σε βάρος των Υπηρε¬ 
σιών και των Υπαλλήλων του Υπουργείου Οικονομι¬ 
κών, καθώς και σε βάρος πολιτών για θέματα αρμο¬ 
διότητας του Υπουργείου Οικονομικών, για το έτος 
2000 . 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 89 και 128 του Π.Δ.284/88 «Οργανισμός 
του Υπουργείου Οικονομικών» (ΦΕΚ 128Α), όπως τροπο¬ 
ποιήθηκε και ισχύει. 

β) Του άρθρου 19του Ν. 1599/86 «Σχέσεις Κράτους - Πο¬ 
λίτη καθιέρωση νέου τύπου δελτίου ταυτότητας και άλλες 
διατάξεις (ΦΕΚ 75Α), όπως τροποποιήθηκε και κωδικο- 
ποιήθηκε με τις διατάξεις των άρθρων 13,14,15 και 33 του 
Ν.2690/99 «Κύρωση του Κώδικα, Διοικητικές Διαδικασίες 
και άλλες διατάξεις» (ΦΕΚ 45Α). 

γ) Του άρθρου 34 του Ν.1914/90 «Εκσυγχρονισμός και 
ανάπτυξη του Δημοσίου Τομέα και της Κεφαλαιαγοράς, 
φορολογικές ρυθμίσεις και άλλες διατάξεις» (ΦΕΚ 178Α’), 
σε συνδυασμό με τις διατάξεις του άρθρου 13 του 
Ν.2346/95 (ΦΕΚ220Α’). 

δ) Του άρθρου 19 του Ν.2470/97 «Αναμόρφωση μισθο¬ 
λογίου προσωπικού της Δημόσιας Διοίκησης και άλλες 
συναφείς διατάξεις» (ΦΕΚ40Α’). 

2. Το γεγονός ότι από τις διατάξεις της απόφασης αυ¬ 
τής, προκαλείται δαπάνη 13.500.000 δρχ. περίπου, σε βά¬ 
ρος του κρατικού προϋπολογισμού, για αμοιβή των μελών 
της Επιτροπής, και των Γραμματειών Αθηνών και Θεσ/νί- 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


κης, η οποία θα καταβληθεί απότις πιστώσεις εξόδωντου 
προϋπολογισμού του Υπουργείου Οικονομικών, έτους 
2000, (ΚΑΕ 0515, Ε.Φ.23110). 

3. Την αριθμ.1123812/1424/Α0006/14.11.96 απόφασή 
μας (ΦΕΚ 1052Β’), όπως αυτή τροποποιήθηκε και συ¬ 
μπληρώθηκε με την αριθμ.1047377/598/Α0006/29.4.97 
(ΦΕΚ 366Β’), ομοία, με την οποία μεταβιβάστηκε η εξου¬ 
σία στο Γενικό Γραμματέα, στους Γενικούς Δ/ντές κ.λ.π., 
να υπογράφουν «Με Εντολή Υπουργού», αποφασίζουμε: 

1. Συνιστούμε στο Υπουργείο Οικονομικών, Επιτροπή 
Αξιολόγησης των καταγγελιών που υποβάλλονται σε βά¬ 
ρος των Υπηρεσιών και των Υπαλλήλων του Υπουργείου 
Οικονομικών, καθώς και σε βάρος πολιτών για θέματα αρ¬ 
μοδιότητας του Υπουργείου Οικονομικών, για το έτος 
2000 . 

2. Συγκροτούμε την παραπάνω Επιτροπή από τους 
εξής: 

α) Έναν Νομικό Σύμβουλο του Ν.Σ.Κ., ως Πρόεδρο 
β) Τον Γ ενικό Δ/ντή Διοικητικής Υποστήριξης, ως μέλος 
γ) Τονεκάστοτε Προϊστάμενο της Δ/νσης Επιθεώρησης 
Υπηρεσιών, ως μέλος. 

3. Έργο της Επιτροπής είναι: 

α) Η αξιολόγηση των καταγγελιών και των σχετικών στοι¬ 
χείων σε βάρος των Υπηρεσιών και των Υπαλλήλων του 
Υπουργείου Οικονομικών καθώς και σε βάρος πολιτών για 
θέματα αρμοδιότητας του Υπουργείου Οικονομικών, ως 
προς το περιεχόμενο αυτών και τη δυνατότητα διενέργει¬ 
ας ουσιαστικής και αποτελεσματικής έρευνας ή διοικητι¬ 
κής ανάκρισης ή ελέγχου και επαλήθευσης αυτών. 

β) Η αποστολή στην αρμόδια κατά περίπτωση Υπηρεσία 
του Υπουργείου Οικονομικών (Γεν. Δ/νση Οικονομικής 
Επιθεώρησης του Υπουργείου Οικονομικών κ.λ.π.) με τις 
τυχόν παρατηρήσεις της, για τις περαιτέρω απαραίτητες 
ενέργειες της αρμοδιότητάς της, των καταγγελιών εκεί¬ 
νων που κρίνει η Επιτροπή ότι, δεν είναι αόριστες, αβάσι- 
μες ή ασήμαντες και υφίστανται στοιχεία ή ενδείξεις που 
καθιστούν δυνατή τη διενέργεια ουσιαστικής και αποτε¬ 
λεσματικής έρευνας ή ελέγχου ή διοικητικής ανάκρισης. 

Οι καταγγελίες που κρίνονται απάτην Επιτροπή, ως προ¬ 
φανώς αόριστες ή αβάσιμες ή ασήμαντες, δύνανται να τί¬ 
θενται στο Αρχείο, με σχετική πράξη της Επιτροπής αυτής. 

4. Για την υποστήριξη του έργου της παραπάνω Επι¬ 
τροπής, λειτουργεί Γραμματεία αυτής στην Αθήνα και 
στη Θεσ/νίκη, οι οποίες αποτελούνται από τα εξής μέλη 
(υπαλλήλουςτου Υπουργείου Οικονομικών), αντίστοιχα: 

Η Γραμματεία της Επιτροπής στην Αθήνα από: 
α) Έναν (1) Οικονομικό Επιθεωρητή 
β) Έναν (1) Εφοριακό Υπάλληλο ΠΕ κατηγορίας και 
βαθμού Α’ και 

γ) Έναν (1) Τελωνειακό Υπάλληλο ΠΕ κατηγορίας και 
βαθμού Α’ 

Η Γ ραμματεία της Επιτροπής στη Θεσσαλονίκη από: 
α) Έναν (1) Οικονομικό Επιθεωρητή 
β) Έναν (1) Εφοριακό Υπάλληλο, ΠΕ κατηγορίας και 
βαθμού Α’ 

γ) Έναν (1) Τελωνειακό Υπάλληλο, ΠΕ κατηγορίας και 
βαθμού Α’ 

5. Τα μέλη της Γραμματείας Υποστήριξης της Επιτρο¬ 
πής τελούν, ως προς την άσκηση των καθηκόντων τους, 
υπο την καθοδήγηση και τις εντολές της παραπάνω Επι¬ 
τροπής, η οποία και κατανέμει στα μέλη της Γραμματείας 
το έργο αυτής, ανάλογα με τις ειδικότερες κάθε φορά 
ανάγκες διεκπεραίωσης αυτού. 


6. Έργο των παραπάνω Γραμματειών είναι: 

α) Η συγκέντρωση - παραλαβή των καταγγελιών και των 
σχετικών στοιχείων. 

β) Η συλλογή σχετικών πληροφοριών και πρόσθετων 
στοιχείων από τις αρμόδιες Υπηρεσίες. 

γ) Η προετοιμασία των θεμάτων για εξέταση από την 
Επιτροπή. 

δ) Η γραμματειακή υποστήριξη της Επιτροπής, 
ε) Η τήρηση του αρχείου της Επιτροπής. 

7. Τα θέματα που εξετάζονται κάθε φορά από την Επι¬ 
τροπή, εισηγούνται σ’αυτήν γραπτώς οι Οικονομικοί Επι¬ 
θεωρητές που συμμετέχουν ως μέλη της Γραμματειακής 
Υποστήριξης αυτής. 

8. Ορίζουμε ως μέλη της παραπάνω Επιτροπής τους 
εξής: 

α) Τον Γρηγόριο Κράμπα, Νομικό Σύμβουλο του Κρά¬ 
τους, που υπηρετεί στο Ειδικό Νομικό Γ ραφείο Φορολο¬ 
γίας του Υπουργείου Οικονομικών, ως Πρόεδρο. 

β) Τον Νικόλαο Σταυριανάκη, Γενικό Δ/ντή Διοικητικής 
Υποστήριξης, ως αναπληρωτή του Προέδρου και μέλος. 

γ) Τον Κωνσταντίνο Μηλιώνη, Διευθυντή, Προϊστάμενο 
της Δ/νσης Επιθεώρησης Υπηρεσιών, ως μέλος. 

9. Ορίζουμε ως μέλη της Γ ραμματείας της Επιτροπής 
στην Αθήνα και στη Θεσσαλονίκη, τους εξής, αντίστοιχα: 

Γ ραμματεία της Επιτροπής στην Αθήνα 
α) Μαρία Τριανταφύλλου, Οικονομική Επιθεωρήτρια, 
που υπηρετεί στην Οικονομική Επιθεώρηση Αθηνών. 

β) Πηνελόπη Παπαδημητρίου, ΠΕ/Α Εφοριακών, που 
υπηρετεί στη Δ/νση Φ.Π.Α. 

γ) Σπυρίδωνα Λιακόπουλο, ΠΕ/Α Τελωνειακών, που 
υπηρετεί στη Δ/νση Ελέγχου Τελωνείων (Δ.33). 

Γ ραμματεία της Επιτροπής στη Θεσσαλονίκη 
α) Ιωάννη Θεοχάρη, Οικονομικό Επιθεωρητή, που υπη¬ 
ρετεί στην Οικονομική Επιθεώρηση Υπολοίπου Κεντρικής 
Μακεδονίας. 

β) Ελένη Λεονταρίδου, ΠΕ/Α Εφοριακών, που υπηρετεί 
στη Κτηματική Υπηρεσία Θεσ/νίκης. 

γ) Δέσποινα Μπελεσιώτου, ΠΕ/Α Τελωνειακών, που 
υπηρετεί στο Δ’ Τελωνείο Θεσ/νίκης. 

10. Η Επιτροπή θα συνεδριάζει εντός και εκτός των 
ωρώντου κανονικού ωραρίου λειτουργίας των Δημοσίων 
Υπηρεσιών, στα Γ ραφεία της Κεντρικής Υπηρεσίας του 
Υπουργείου Οικονομικών (οδού Καρ. Σερβίας 10 ή Θεμι¬ 
στοκλέους 5). 

11. Οι υπάλληλοι του Υπουργείου Οικονομικών, που 
ορίζονται με την παρούσα απόφαση ως μέλη των δύο 
Γ ραμματειών, της Επιτροπής αυτής, από την υπογραφή 
της παρούσας, θα έχουν πλήρη απασχόληση στην άσκη¬ 
ση των καθηκόντων τους στην αντίστοιχη Γ ραμματεία. 

12. Η διάρκεια λειτουργίας της Επιτροπής ορίζεται μέ- 
χριτην31.12.2000. 

13. Η αμοιβή του Προέδρου των μελών της Επιτροπής, 
και των μελών των δύο Γ ραμματειών, Αθήνας και Θεσσα¬ 
λονίκης, θα καθορισθεί με άλλη απόφαση του Υπουργού 
Οικονομικών. 

14. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα,24 Ιανουάριου 2000 

Με εντολή Υπουργού 
Ο Γεν. Διευθυντής 
ΝΙΚ. ΣΤΑΥΡΙΑΝΑΚΗΣ 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


1911 


Αριθμ. 1009851/112/Α0006 (2) 

Σύσταση, συγκρότηση και ορισμός μελών Ομάδας Εργα- 
σίαςτου Υπουργείου Οικονομικών, για τη μελέτη ελέγ¬ 
χου του τρόπου μολυβδοσφράγισης των διαμετακομι- 
ζομένων εμπορευμάτων και αποθηκευτικών χώρων 
των πόσης φύσεως μεταφορικών μέσων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. -Τις διατάξεις: 

α) Των άρθρων 89 και 128του Π.Δ. 284/88 «Οργανισμός 
του Υπουργείου Οικονομικών» (ΦΕΚ 128Α’), όπωςτροπο- 
ποιήθηκε και ισχύει. 

β) Του άρθρου 19 του Ν.1599/86 «Σχέσεις Κράτους - 
Πολίτη καθιέρωση νέου τύπου δελτίου ταυτότητας και 
άλλες διατάξεις (ΦΕΚ 75Α), όπως τροποποιήθηκε και κω- 
δικοποιήθηκε με τις διατάξεις των άρθρων 13, 14,15 και 
33 του Ν.2690/99 «Κύρωση του Κώδικα, Διοικητικές Δια¬ 
δικασίες και άλλες διατάξεις» (ΦΕΚ 45Α). 

γ) Του άρθρου 34 του Ν.1914/90 «Εκσυγχρονισμός και 
ανάπτυξη του Δημοσίου Τομέα και της Κεφαλαιαγοράς, 
φορολογικές ρυθμίσεις και άλλες διατάξεις» (ΦΕΚ 178Α), 
σε συνδυασμό με τις διατάξεις του άρθρου 13 του Ν. 
2346/95 (ΦΕΚ 220Α). 

δ) Των άρθρων 18 και 19 του Ν. 2470/97 «Αναμόρφωση 
μισθολογίου προσωπικού της Δημόσιας Διοίκησης και 
άλλες συναφείς διατάξεις» (ΦΕΚ40Α) όπως ισχύουν. 

2. - Το αριθμ. Ε277/78/Γ0034/27.1.2000 έγγραφο της 
Δ/νσης Ελέγχου Τελωνείων, με το οποίο προτείνεται η σύ¬ 
σταση, συγκρότηση και ο ορισμός μελώντης Ομάδας Ερ¬ 
γασίας αυτής. 

3. - Το γεγονός ότι, από τις διατάξεις της απόφασης αυ¬ 
τής, παρακαλείται δαπάνη, για την αμοιβή των μελών της 
Ομάδας Εργασίας 1.000.000 δρχ. περίπου, η οποία θα βα¬ 
ρύνει τις πιστώσεις του προϋπολογισμού εξόδων του 
Υπουργείου Οικονομικών, του έτους 2000 (ΚΑΕ 0515, 
Ε.Φ. 23110) 

4. -Την αριθμ. 1123812/1424/Α0006/14.11.96 απόφασή 
μας (ΦΕΚ 1052Β), όπως αυτή τροποποιήθηκε και συ¬ 
μπληρώθηκε με την αριθμ. 1047373/598/Α0006/22.4.97 
(ΦΕΚ 366 Β’) ομοία, με την οποία μεταβιβάσθηκε στο Γ ε¬ 
νικό Γραμματέα, στους Γεν. Δ/ντές κ.λ.π., η εξουσία να 
υπογράφουν «Με Εντολή Υπουργού», αποφασίζουμε: 

Α.- Συνιστούμε στο Υπουργείο Οικονομικών, Ομάδα Ερ¬ 
γασίας, για τη μελέτη ελέγχου του τρόπου μολυβδο- 
σφράγισης, των διαμετακομισμένων εμπορευμάτων και 
αποθηκευτικών χώρων των πάσης φύσεως μεταφορικών 
μέσων. 

Β.- Συγκροτούμε την παραπάνω Ομάδα εργασίας και 
ορίζουμε τα μέλη αυτής, ως εξής: 

1. Τον Αντώνιο Ζόμπολα, υπάλληλο με βαθμό Α’, του 
κλάδου ΠΕ Τελωνειακών, που υπηρετεί ως Προϊστάμενος 
του Γ’ Τμήματος Μέσων Δίωξης της Δ/νσης Ελέγχου Τε¬ 
λωνείων, ως Συντονιστή, με αναπληρώτρια την Ειρήνη 
Μελανίτου, υπάλληλο ιδίου βαθμού και κλάδου, που υπη¬ 
ρετεί στην ιδία Δ/νση. 

2. Τον Νικόλαο Παπαδόπουλο, υπάλληλο με βαθμό Α’, 
του κλάδου ΠΕ Τελωνειακών, που υπηρετεί στο Β’ Τελω¬ 
νείο Οινοπνευματωδών και Καπνικών Πειραιά, ως μέλος, 
με αναπληρωτή του τον Δημήτριο Κουμουσίδη, υπάλλη¬ 
λο με βαθμό Α’, του κλάδου ΔΕ Τελωνειακών, που υπηρε¬ 
τεί στο ίδιο Τελωνείο. 

3. Τον Βασίλειο Χριστόπουλο, υπάλληλο με βαθμό Α’, 


του κλάδου ΠΕ Τελωνειακών, που υπηρετεί στο Γ’ Τελω¬ 
νείο Εξαγωγής και Μεταφοράς Πειραιά, ως μέλος, με 
αναπληρωτή του τον Σταμάτιο Τραχανά, υπάλληλο ιδίου 
βαθμού και κλάδου, που υπηρετεί στο ίδιο Τελωνείο. 

4. Τον Παντελή Δραμουντάνη, υπάλληλο με βαθμό Α’, 
του κλάδου ΠΕ Τελωνειακών, που υπηρετεί στο Ζ’ Τελω¬ 
νείο Ελευθέρων Τελωνειακών Συγκροτημάτων Πειραιά, 
ως μέλος, με αναπληρωτή του τον Ταξιάρχη Δοντά, υπάλ¬ 
ληλο ιδίου βαθμού και κλάδου, που υπηρετεί στο ίδιο Τε¬ 
λωνείο. 

5. Την Ελένη Μεταξά, υπάλληλο με βαθμό Β’, του κλά¬ 
δου ΤΕ Τελωνειακών, που υπηρετεί στη Δ/νση Τελωνεια¬ 
κών Διαδικασιών, ως μέλος, με αναπληρωτή τον Κυριάκο 
Μιχαλόπουλο, υπάλληλο ΠΕ4, Πολιτικών Μηχανικών Τε¬ 
λωνείων, που υπηρετεί στην ίδια Δ/νση. 

6. Την Βαρβάρα Τζομπάνου, υπάλληλο με βαθμό Α’, του 
κλάδου ΔΕ Τελωνειακών, που υπηρετεί στη Δ/νση Τελω¬ 
νειακών Διαδικασιών, ως μέλος, με αναπληρωτή τον Κυ¬ 
ριάκο Μιχαλόπουλο, υπάλληλο ΠΕ4 Πολιτκών Μηχανικών 
Τελωνείων, που υπηρετεί στην ίδια Δ/νση. 

7. Τον Γεώργιο Πανουργιά, εκπρόσωπο της Ομοσπον¬ 
δίας Εκτελονιστών της Ελλάδας, ως μέλος, με αναπλη¬ 
ρωτή του τον Νικόλαο Μουρτάκο, επίσης εκπρόσωπος 
της ιδίας Ομοσπονδίας. 

8. Τον Παναγιώτη Νικολάρα, εκπρόσωπο της Ομοσπον¬ 
δίας Φορτηγών Αυτοκινητιστών Ελλάδος Διεθνών Μετα¬ 
φορών, ως μέλος, με αναπληρωτή του τον Αθανάσιο Μπί- 
σμπα, επίσης εκπρόσωπο της ιδίας Ομοσπονδίας. 

9. Τον Γεώργιο Τσάμο, εκπρόσωπο της Πανελλαδικής 
Ομοσπονδίας Ιδιοκτητών Βυτιοφόρων Αυτοκινήτων Δη¬ 
μόσιας Χρήσεως, Μεταφοράς Υγρών Καυσίμων και 
Ασφάλτου, ως μέλος, με αναπληρωτή του τον Ηλία Ιωάν¬ 
νη, επίσης εκπρόσωπο της ιδίας Ομοσπονδίας. 

Γ.- Χρέη Γραμματέα της Ομάδας Εργασίας, θα εκτελεί η 
Ευσταθία Βλάχου, υπάλληλος με βαθμό Δ’, του κλάδου ΠΕ 
Τελωνειακών, που υπηρετεί στη Δ/νση Ελέγχου Τελωνείων. 

Δ.- Έργο της Ομάδας Εργασίας είναι η μελέτη του 
ισχύοντος τρόπου μολυβδοσφράγισης: 

α) διαμετακομισμένων εμπορευμάτων και αποθηκευτι¬ 
κών χώρων των πάσης φύσεως μεταφορικών μέσων και η 
πρόταση περί διατήρησης ή βελτίωσης του ισχύοντος συ¬ 
στήματος η υπόδειξη αντικατάστασης με σύγχρονους 
τρόπους σφράγισης π.χ. αριθμημένες πλαστικές σφραγί¬ 
δες ή αριθμημένα μεταλλικά ελάσματα, όπου θα μνημο¬ 
νεύεται και ο μοναδικός αριθμός τους στα παραστατικά 
έγγραφα. 

β) Των βεργών ογκομέτρησης των βυτιοφόρων οχημά¬ 
των και πρόταση περί διατήρησης ή βελτίωσης του ισχύο- 
ντος συστήματος ή υπόδειξης με σύγχρονους τρόπους 
σφράγισης αυτών π.χ. σφράγιση των ιδίων των βεργών 
ογκομέτρησης με αποτύπωση της σφράγισης στο σώμα 
της βέργας ώστε να διασφαλίζονται τα συμφέροντα του 
Δημοσίου καλλίτερα και ταυτόχρονα να εξυπηρετείται τα¬ 
χύτερα το υγιές εμπόριο. 

Ε.- Η Ομάδα Εργασίας θα συνεδριάζει εντός και εκτός 
του κανονικού ωραρίου λειτουργίας των Δημοσίων Υπη¬ 
ρεσιών, στο κατάστημα του Υπουργείου Οικονομικών επί 
της οδού Υψηλάντου 15 στο Κολωνάκι Αθήνα και θα ολο¬ 
κληρώσει το έργο της μέχρι της 14.4.2000, υποβάλλο¬ 
ντας το πόρισμά της στον Υφυπουργό Οικονομικών, στο 
Γ ενικό Δ/ντή Τελωνείων και Ε.Φ.Κ. και στη Δ/νση Ελέγχου 
Τελωνείων, ενημερώνοντας σχετικά τη Δ/νση Οργάνω¬ 
σης. 

ΣΤ.- Η αμοιβή του Συντονιστή, των μελών και του γραμ¬ 
ματέα της Ομάδας Εργασίας θα καθορισθεί με άλλη από¬ 
φαση του Υπουργού Οικονομικών. 

Ζ.- Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 1 Φεβρουάριου 2000 

Με εντολή Υπουργού 
Ο Γεν. Διευθυντής 
ΝΙΚ. ΣΤΑΥΡΙΑΝΑΚΗΣ 
-♦- 

Αριθ. ΙΒ/152 (3) 

Καθορισμός της Επιχορήγησης για το Οικονομικό Έτος 

2000 στον Ειδικό Λογ/σμό της Μαθητικής Πρόνοιας. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ ΚΑΙ 
Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχονταςυπόψη: 

1. Το Ν.Δ. 1872/42 «Ίδρυση Οργανισμού Μαθ. Πρόνοι¬ 
ας». 

2. Το Ν.Δ. 1257/49 «Θέματα που αφορούν τον Ειδ. 
Λογ/σμό της Μαθητικής Πρόνοιας. 

3. Το Ν.Δ. 4320/63 κύρωση της αριθ. 142/62 ΠΥΣ «Θέ¬ 
ματα που αφορούν τη λειτουργία και το σκοπό του Ειδι¬ 
κού Λογαριασμού της Μαθητικής Πρόνοιας» 

4. Το Π.Δ. 147/76 «Οργανισμός Κ.Υ. ΥΠΕΠΘ» 

5. Τον Α.Ν. 585/68 «Καθορισμός ύψους Κρατικής Επι¬ 
χορήγησης προς Ειδικούς Λογαριασμούς κλπ» 

6. Το αριθμ. 496/74 Π.Δ. για το «λογιστικό των Ν.Π.Δ.Δ» 

6. Τον Ν. 967/79 «Ρύθμιση θεμάτων ΚΕΜΕ και προσωπι¬ 
κού Κ.Υ. του ΥΠΕΠΘ. 

7. ΤοΝ. 2362/95 και ότι Τηρήθηκαν οι προϋποθέσεις του 
άρθρου 6 του νόμου αυτού 

8. Τον Προϋπολογισμό εξόδων του Ειδικού Λογ/σμού 
της Μαθητικής Πρόνοιας οικονομικού έτους 2000. 

10. Την Κοινή απόφαση του Πρωθυπουργού και του 
Υπουργού Οικονομικών 1107147/1239/00064/4-10-96 
«Ανάθεση αρμοδιοτήτων στους Υφυπουργούς Οικονομι¬ 
κών», αποφασίζουμε: 

Καθορίζουμε σε διακόσια πενήντα εννιά εκατομμύρια 
δραχμές (259.000.000) την κρατική επιχορήγηση προς 
τον Ειδικό Λογαριασμό της Μαθητικής Πρόνοιας του 
ΥΠΕΠΘ για το Οικ/κό έτος 2000, δηλ. στο ύψος των κον- 
δυλίων της εγγεγραμμένης στον προϋπολογισμό οικον. 
έτους 2000 πίστωσης (ΚΑΕ 2349 ΕΦ. 19 -210 και 19 - 220 
)όπως αυτά προσδιορίζονται κάθε φορά με τα οριζόμε¬ 
να,στις σχετικές αποφάσεις του Υπουργού Οικονομικών 
ποσοστά διάθεσης. 

Η δαπάνη αυτή θα βαρύνει τις πιστώσεις του προϋπο¬ 
λογισμού του ίδιου Οικονομικού έτους της.Κ.Υ. του 
ΥΠΕΠΘ και αναλυτικά. 

Α) Το φορέα 210, ΚΑΕ 2349, με το ποσό των δραχμών 
130.000.000 

Β) Το φορέα 220, ΚΑΕ 2349 με το ποσό των δραχμών 
129.000.000 

(130.000.000 + 129.000.000 = 259.000.000) 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 10 Ιανουάριου 2000 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝ. ΠΑΙΔΕΙΑΣ & ΘΡΗΣΚΠΏΝ 

Ν. ΧΡΙΣΤΟΔΟΥΛΑΚΗΣ ΓΕΡ. ΑΡΣΕΝΗΣ 


Αριθ. ΙΒ/130 (4) 

Καθορισμός ύψους κρατικής επιχορήγησης στο Δημόσιο 
Πρότυπο Παιδικό Γυμναστήριο Καισαριανής και το 
Εθνικό Γ υμναστήριο Αθηνών ο I. Φωκιανός για το οι¬ 
κονομικό έτος 2000. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ ΚΑΙ 
Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το άρθρο 4του Α.Ν. 1835/39 (ΦΕΚ 294/ Α / 39). 

2. Το άρθρο 4του Ν.Δ. 561/41 (ΦΕΚ335/Α/41). 

3. Την παρ. 3 του άρθρου 63 του Ν. 1566/85 (ΦΕΚ 
167/Α/85). 

4. Τον Α.Ν. 585/68 (ΦΕΚ225/Α/68). 

5. Την αριθμ. 1107147/1239/0006Α” /4-10-96 κοινή από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων στους Υφυπουργούς Οικο¬ 
νομικών». 

6. Το γεγονός ότι με την απόφαση αυτή προκαλείται δα¬ 
πάνη σε βάρος του κρατικού προϋπολογισμού ύψους 
εκατόν είκοσι πέντε εκατομμυρίων (125.000.000) δρχ. η 
οποία θα αντιμετωπισθεί από την πίστωση του Ειδικού 
Φορέα 19-220 και ΚΑΕ 2491 του προϋπολογισμού εξόδων 
του ΥΠΕΠΘ οικονομικού έτους 2000, αποφασίζουμε: 

Καθορίζουμε για το οικονομικό έτος 2000 το ύψος της 
Κρατικής Επιχορήγησης προς τα Γ υμναστήριο αρμοδιό¬ 
τητας Υπουργείου εθνικής Παιδείας και θρησκευμάτων 
κατ’ ανώτατο όριο ως ακολούθως: 

1. Για το Δημόσιο Πρότυπο Παιδικό Γυμναστήριο Και- 
σαριανής: 93.750.000 δρχ. 

2. Γ ια το Εθνικό Γ υμναστήριο Αθηνών «Ο I. ΦΩΚΙΑΝΟΣ»: 
31.250.000 δρχ. 

Η δαπάνη αυτή θα βαρύνει τον Ειδικό Φορέα 19-220 και 
ΚΑΕ 2491 του προϋπολογισμού εξόδων χρήσης 2000 του 
ΥΠΕΠΘ και η τμηματική καταβολή στα ανωτέρω Γυμνα- 
στήρια, θα γίνει μέσα στα πλαίσια του εκάστοτε εγκεκρι¬ 
μένου ποσοστού διάθεσης. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα,10 Ιανουάριου 2000 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝ. ΠΑΙΔΕΙΑΣ & ΘΡΗΣΚ/ΤΩΝ 

Ν. ΧΡΙΣΤΟΔΟΥΛΑΚΗΣ ΓΕΡ. ΑΡΣΕΝΗΣ 

-♦- 

Αριθ. ΙΒ/151 (5) 

Καθορισμός ύψους κρατικής επιχορήγησης στην ΚΕΜ- 
ΚΦ για το οικονομικό έτος 2000. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ ΚΑΙ 
Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

1. Τον Α.Ν. 1787/39 (ΦΕΚ231/Α/39) 

2. Το άρθρο 3 του Ν.Δ. 314/47 (ΦΕΚ78/Α/47) 

3. Τον Α.Ν. 585/68 (ΦΕΚ225/Α/68) 

4. Την αριθμ. 1107147/1239/0006 Α/4-10-96 κοινή από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων στους Υφυπουργούς Οικο¬ 
νομικών» 

5. Το γεγονός ότι με την απόφαση αυτή προκαλείται δα¬ 
πάνη σε βάροςτου κρατικού προϋπολογισμού ύψους δια- 
κοσίων εξήντα εκατομμυρίων (260.000.000) δραχμών και 
η οποία θα αντιμετωπισθεί από την πίστωση του Ειδικού 

Φορέα 19-210 και ΚΑΕ 2344, του προϋπολογισμού εξό- 
δωντου ΥΠΕΠΘ οικονομικού έτους 2000, αποφασίζουμε: 

Καθορίζουμε για το οικονομικό έτος 2000 το ύψος τους 
κρατικής επιχορήγησης προς την Κεντρική Επιτροπή Μα¬ 
θητικών Κατασκηνώσεων και Φιλοξενίας (ΚΕΜΚΦ), στο 
ποσό των διακοσίων εξήντα εκατομμυρίων (260.000.000) 
δραχμών κατ’ ανώτατο όριο. 

Η ανωτέρω δαπάνη θα βαρύνειτον Ειδικό Φορέα 19-210 
και ΚΑΕ 2344 του προϋπολογισμού εξόδων του ΥΠΕΠΘ 
Οικονομικού έτους 2000 και θα διατεθεί για την οργάνω¬ 
ση καιλειτουργίατων μαθητικών κατασκηνώσεων κατά το 
έτος 2000. 

Η τμηματική καταβολή στην ΚΕΜΚΦ, θα γίνει στο πλαί¬ 
σιο του εκάστοτε εγκεκριμένου ποσοστού διάθεσης. 

Η απόφαση αυτή να δημοσιευτεί στην Εφημερίδα της 
Κυβερνήσεως. 


Αθήνα, 10 Ιανουάριου 2000 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝ. ΠΑΙΔΕΙΑΣ & ΘΡΗΣΚ/ΤΩΝ 

Ν. ΧΡΙΣΤΟΔΟΥΛΑΚΗΣ ΓΕΡ. ΑΡΣΕΝΗΣ 


♦ 


Αριθ. Α2/129 (6) 

Τροποποίηση ωρολογίου και αναλυτικού Προγράμματος 
Εκκλησιαστικών Γυμνασίων και Μέσων Εκκλησιαστι¬ 
κών Φροντιστηρίων Δημόσιας Εκκλησιαστικής Εκπαί¬ 
δευσης. 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπ’ όψη: 

1. Τις διατάξεις του άρθρου 5 του Νόμου 476/1976 «πε¬ 
ρί Εκκλησιαστικής Εκπαιδεύσεως». 

2. Τις διατάξεις του Π.Δ. 831/1977 (ΦΕΚ270/Α’) και Π.Δ. 
91/1984 (ΦΕΚ 35/Α) «Περί αναλυτικού και ωρολογίου 
Προγράμματος των Γυμνασίων Δευτεροβάθμιας (Γενι¬ 
κής) Εκπαίδευσης, όπως τροποποιήθηκαν και ισχύουν. 

3. Την αριθμ. Γ341 /Α/99/18-1-1982 (ΦΕΚ 40/τ.Β’). 
Υπουργική Απόφαση περί τροποποίησης ωρολογίου και 
αναλυτικού Προγράμματος Σχολείων Μέσης Δημόσιας 
Εκκλησιαστικής Εκπαίδευσης. 

4. Την αριθ. 10 πράξη του Εποπτικού Συμβουλίου Εκ¬ 
κλησιαστικής Εκπαίδευσης. 

5. Την ανάγκη τροποποίησης της σριθ. Γ.341/Α/99/18-1 - 
1982 (ΦΕΚ40/τ.Β’) Υπουργικής απόφασης σχετικά με το 
ωρολόγιο και αναλυτικό πρόγραμμα των Σχολείων Μέσης 
Δημόσιας Εκκλ/κής Εκπ/σης και προσαρμογής της στο 
αντίστοιχο πρόγραμμα που ισχύει για τα Γυμνάσια της 
Δευτεροβάθμιας Εκπ/σης λαμβάνοντας υπόψη και τις ιδι¬ 
αιτερότητες της Εκκλ/κής Εκπ/σης. 

6. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε: 

Τροποποιούμε την απόφαση μας με αριθμ. 
Γ341 /Α/99/18-1-1982 (ΦΕΚ40/Β’) και ορίζουμε το ωρολό¬ 
γιο και αναλυτικό Πρόγραμμα όλων των τάξεων των Εκ¬ 
κλησιαστικών Γυμνασίων και Μέσων Εκκλησιαστικών 
Φροντιστηρίων ως ακολούθως: 

1. Τα διδασκόμενα μαθήματα και οι ώρες της εβδομαδι¬ 
αίας διδασκαλίας στα Εκκλησιαστικά Γ υμνάσια και Μέσα 
Εκκλησιαστικά Φροντιστήρια ορίζονται κατά τάξης ως 
εξής: 


ΜΑΘΗΜΑΤΑ 

ΤΑΞΗ Κ 


1. θρησκευτικά: 

α) Διδακτικό βιβλίο θρησκευτικών 0ΕΔΒ 2 

β) Μορφές της Εκκλησίας (Άγιοι Μάρτυρες - 
Ασκητές) 1 

γ) θέματα Λειτουργικής ζωής 1 


δ) θέματα Εισαγωγής στην Αγία Γ ραφή 
ε) Ερμηνεία Λειτουργικών Κειμένων - 
Υμνολογία 

στ) Ερμηνεία Ευαγγελικών Περικοπών 

Κυριακών 

ζ) Τελετουργική- 

η) Ενορία -Ενοριακή ζωή 


2. Αρχαία Ελληνική Γραμματεία. 4 

3. Νεοελληνική Γλώσσα & Γ ραμματεία 5 

4. Ιστορία 2 

5. Κοινωνική Πολιτική Αγωγή 
(Στοιχεία Δημοκρατικού Πολιτεύματος) 

6. Γαλλικά ή Αγγλικά 3 

7. Μαθηματικά 4 

8. Φυσική 

9. Χημεία 

10. Γεωγραφία 2 

11. Βιολογία 2 

12. Φυσική Αγωγή 3 

13. Βυζαντινή Μουσική 3 

14. Αγωγή Αισθητική (Καλλιτεχνικά) 1 

15. Οικιακή Οικονομία 1 

16. Πληροφορική 1 

ΣΥΝΟΛΟ ωρών κατά τάξη 35 


Β Γ 


2 2 


1 

1 

1 

1 

1 

4 4 

5 4 

2 3 
2 

3 2 

4 4 

2 2 

1 1 

2 

2 

3 2 

2 2 

1 1 

1 

1 1 

35 35 


2. Η διδακτέα ύλη των μαθημάτων που διδάσκονται στα 
Εκκλ/κά Γ υμνάσια και Μέσα Εκκλ/κά Φροντιστήρια είναι η 
προβλεπόμενη από τις διατάξεις που ισχύουν κάθε φορά 
και εφαρμόζονται για τα Γυ μνάσια Δευτεροβάθμιας (Γενι¬ 
κής) Εκπ/σης. 

3. Σε περίπτωση που για οποιοδήποτε λόγο δεν είναι δυ¬ 
νατή η διδασκαλία μαθήματος του ωρολογίου προγράμ¬ 
ματος, πρέπει οπωσδήποτε να καλυφθεί η 35/ωρη εβδο¬ 
μαδιαία διδασκαλία με προσθήκη διδακτικών ωρών σε μα¬ 
θήματα κατά την κρίση των διδασκόντων. 

4. Στα Εκκλησιαστικά Γ υμνάσια και Μέσα Εκκλ/κά Φρο¬ 
ντιστήρια διατίθεται ένα απόγευμα την εβδομάδα για 
αθλοπαιδιές ή πολιτιστικές εκδηλώσεις. 

5. Στο εβδομαδιαίο πρόγραμμα των Εκκλ/κών Γ υμνα¬ 
σίων δύναται να εντάσσεται και δίωρο (2) πρόγραμμα 
αθλητικών δραστηριοτήτων, ανάλογα με τις τοπικές συν¬ 
θήκες των σχολείων και στα πλαίσια των αθλητικών δρα¬ 
στηριοτήτων των Διευθύνσεων Δευτεροβάθμιας Εκπ/σης 
που χωροταξικά υπάγεται το Εκκλησιαστικό Γυμνάσιο ή 
Μέσο Εκκλ/κό Φροντιστήριο. 

6. Οι μαθητές των Εκκλησιαστικών Γ υμνασίων και Μέ¬ 
σων Εκκλησιαστικών Φροντιστηρίων στη διάρκεια των Ιε¬ 
ρών Ακολουθιών στο Παρεκκλήσιο του Σχολείου ή σε άλ¬ 
λους ναούς, που εκκλησιάζονται, ασκούνται στην πρακτι¬ 
κή εφαρμογή και εκτέλεση των διδασκομένων στο 
μάθημα α) της τελετουργικής με την άμεση εποπτεία του 
τακτικού Εφημερίου του Σχολείου, σε συνεργασία με το 
διδάσκοντα το μάθημα καθηγητή β) της Βυζαντινή Μου¬ 
σικής με την παρουσία και καθοδήγηση του καθηγητή του 

μαθήματος του οποίου οι ώρες της απασχόλησης για την 
πρακτική άσκηση των μαθημάτων στο «τυπικόν και ψάλ- 
λειν» συνυπολογίζονται στο υποχρεωτικό εβδομαδιαίο 
ωράριο διδασκαλίας του. 

Η εφαρμογή της παρούσης απόφασης αρχίζει από τη 
δημοσίευσή της στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2000 

Ο ΥΠΟΥΡΓΟΣ 

ΓΕΡ. ΑΡΣΕΝΗΣ 
-♦- 

Αριθ. ΣΤ5/5 (7) 

Συμπλήρωση της ΣΤ5/16/26.2.98 υπουργικής απόφασης 
μεταβίβασης δικαιώματος υπογραφής με εντολή 
Υπουργού στο Γενικό Γραμματέα, στους Ειδικούς 
Γραμματείς και στους Προϊσταμένους Γεν. Δ/νσεων 
και Τμημάτωντης Κ.Υ. του ΥΠΕΠΘ. 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του Ν. 1558/85 Κυβέρνηση και Κυβερνητικά Όργα¬ 
να» (Α’ 137) 

■β) Του Π.Δ. 147/76 «Περί Οργανισμού της Κ.Υ. του 
ΥΠΕΠΘ» όπως τροποποιήθηκε και ισχύει 

γ) Του Π.Δ. 339/1990 «Σύσταση Γενικών Διευθύνσεων 
και Μονάδων Στρατηγικού Σχεδιασμού και Ανάλυσης Πο¬ 
λιτικής στο ΥΠΕΠΘ» 

δ) Του άρθρου 27 του Ν. 2081/91 Α’ 154) με το οποίο 
προστέθηκε άρθρο 29ΑστοΝ. 1558/85 

ε) Του Π.Δ. 377/1996 «Διορισμός Υπουργών Αναπλη¬ 
ρωτών. Υπουργών και Υφυπουργών» (Α’ 244/96) 

2. Την αριθμ. ΣΤ5/33/9.10.96 (ΦΕΚ 937 -Β’) κοινή από- 
φασητου Πρωθυπουργού καιτου Υπουργού Εθνικής Παι¬ 
δείας και θρησκευμάτων «Ορισμός Αρμοδιοτήτων του 
Υφυπουργού Εθνικής Παιδείας και Θρησκευμάτων» 

3. Την αριθμ. ΣΤ5/32/18.6.98 (ΦΕΚ 701 -Β’) απόφαση 
του Υπουργού Εθνικής Παιδείας και θρησκευμάτων «Συ¬ 
μπλήρωση της ΣΤ5/16/26.2.98 (ΦΕΚ284-Β’) Υπ.Αποφ. με¬ 
ταβίβασης δικαιώματος υπογραφής...» 

4. Το γεγονός ότι από την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Συμπληρώνουμε την αριθμ. ΣΤ5/16/26.2.98 (ΦΕΚ 284- 
Β’) απόφασή μας. περί μεταβιβάσεως δικαιώματος υπο¬ 
γραφής «Με εντολή Υπουργού» στο Γενικό Γραμματέα, 
στους Ειδικούς Γ ραμματείς και στους Προϊσταμένους Γ ε¬ 
νικών Διευθύνσεων και Τμημάτωντης Κ.Υ. του ΥΠΕΠΘ ως 
εξής: 

Στο άρθρο 2 προστίθενται αρμοδιότητες ως ακολού¬ 
θως: 

61. Ορισμός μελώντεχνικού συμβουλίου των ΑΕΙ 

62. Αποσπάσεις διοικητικών υπαλλήλων ΑΕΙ 

63. Υπερωριακή απασχόληση διοικητικών υπαλλήλων 
ΑΕΙ 

64. Υπηρεσιακά Συμβούλια ΑΕΙ 

65. Εισαγωγή φοιτητών σε σχολές ΑΕΙ ή ΤΕΙ μετά τη δια¬ 
γραφή τους για λόγους υγείας από στρατιωτικές σχολές 

66. Αποφάσεις για εισαγωγή ειδικών κατηγοριών σε 
ΑΕΙ/ΤΕΙ 


67. Υπογραφή Κοινών Αποφάσεων βάσει του π.δ. 
1106/72 για την καταβολή αποζημίωσης για οδοιπορικά 
έξοδα πρώτης εγκατάστασης και μεταφορά οικοσκευής 
των μετακαλουμένων από το εξωτερικό μελών ΔΕΠ. 

68. Αποφάσεις έγκρισης προϋπολογισμού, τροποποιή- 
σεως κ.λπ. λειτουργικών εξόδων και προμήθειας ειδών 
εξοπλισμού υπηρεσιών εποπτείας ελληνικών σχολείων 
αλλοδαπής και σχολικών μονάδων εξωτερικού όταν το 
ποσό είναι από 40.000.000 δρχ. και άνω 

69. Πληρωμή δαπανών Ειδικού Λογαριασμού Ιδιωτικής 
Γενικής Εκπαίδευσης (παράγραφοι 5 και 7 της 
Δ/7131/1980 κ.υ.α. ΦΕΚ348-Β’). 

Αποφάσεις πληρωμής ιδιωτικών εκπαιδευτικών στους 
οποίους έχει χορηγηθεί εκπαιδευτική άδεια για μετεκπαί¬ 
δευση στην ημεδαπή ή αλλοδαπή, αποφάσεις έγκρισης 
ετήσιου προϋπολογισμού του ΕΛΙΓΕ και τροποποιήσεων 
αυτού, αποφάσεις έγκρισης απολογισμού εσόδων - εξό¬ 
δων του ΕΛΙΓΕ καθώς και αποφάσεις έγκρισης, διάθεσης 
και αναγνώρισης κάθε φύσεως δαπάνης από τον προϋ¬ 
πολογισμό του ΕΛΙΓΕ. 

70. Απαλλοτριώσεις εκτάσεων για ανέγερση διδακτη¬ 
ρίων. 

Κατά τα λοιπά ισχύει η απόφασή μας αριθμ. ΣΤ5/16/ 
26.2.98. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Φεβρουάριου 2000 

Ο ΥΠΟΥΡΓΟΣ 

ΓΕΡ. ΑΡΣΕΝΗΣ 
-♦- 

Αριθ. 10271 (8) 

Κήρυξη υποχρεωτικής της απόφασης διαιτησίας 57/99 
που αφορά τους όρους αμοιβής της εργασίας των ερ- 
γατοτεχνιτών και υπαλλήλων μετάλλου των πάσης φύ¬ 
σεως μεταλλουργικών βιοτεχνικών επιχειρήσεων, κα¬ 
θώς και των τμημάτων παραγωγής επεξεργασίας, συ¬ 
ναρμολόγησης, συσκευασίας, επισκευής κλπ. 
μετάλλου όλης της χώρας. 

Ο ΥΠΟΥΡΓΟΣ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/90. 

2. Την αριθ. 80078/4-10-96 απόφαση ανάθεσης αρμο¬ 
διοτήτων στον Υφυπουργό Εργασίας και Κοινωνικών 
Ασφαλίσεων (ΦΕΚ 924/Β/8-10-96). 

5. Τη γνώμη που εξέφρασε το Ανώτατο Συμβούλιο Ερ¬ 
γασία κατά τη συνεδρίασή του της 19.1.2000. 

4. Τα στοιχεία του φακέλλου από το οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Δ.Α. δηλαδή ότι οι δεσμευό¬ 
μενοι εργοδότες απασχολούν το 51% των εργαζομένων 
του κλάδου αποφασίζουμε: 

1) Κηρύσσουμε υποχρεωτική την απόφαση διαιτησίας 
57/99 που αφορά τους όρους αμοιβής και εργασίας των 
εργατοτεχνιτών και υπαλλήλων μετάλλου των πάσης φύ¬ 
σεως μεταλλουργικών βιοτεχνικών επιχειρήσεων καθώς 
και των τμημάτων παραγωγής, επεξεργασίας, συναρμο¬ 
λόγησης, συσκευασίας, επισκευής κλπ. μετάλλου όλης 
της χώρας για όλους τους εργοδότες και εργαζόμενους 
του κλάδου που αφορά αυτή. 

2) Η ισχύς της απόφασης αυτής αρχίζει από 5.1.2000. 

3) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

4) Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα,27 Ιανουάριου 2000 

Ο ΥΦΥΠΟΥΡΓΟΣ 

ΧΡ. ΠΡΩΤΟΠΑΠΠΑΣ 
-♦- 

Αριθ. Γ2β/248 (9) 

Μεταβίβαση Κρατικού Παιδικού Σταθμού στο Δήμο Νέ¬ 
ας Αλικαρνασσού - Ν. Ηρακλείου. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 42 του Ν.2218/94 (ΦΕΚ 90 
Α') «Ίδρυση Νομαρχιακής Αυτοδιοίκησης, τροποποίηση 
διατάξεων για την πρωτοβάθμια Αυτοδιοίκηση και την πε¬ 
ριφέρεια και άλλες διατάξεις». 

2. Τις διατάξεις του άρθρου 9 του Ν. 2503/97 (ΦΕΚ 
107/Α’) «Διοίκηση, οργάνωση, στελέχωσητης Περιφέρει¬ 
ας, ρύθμιση θεμάτων για την Τοπική Αυτοδιοίκηση και άλ¬ 
λες διατάξεις». 

3. Τις διατάξεις της παραγράφου 16 του άρθρου 9 του 
Ν. 2623/98 (ΦΕΚ 139 Α’) «Ανασύνταξη των εκλογικών κα¬ 
ταλόγων, οργάνωση και άσκηση του εκλογικού δικαιώμα¬ 
τος των ετεροδημοτών, εκσυγχρονισμός της εκλογικής 
διαδικασίας και άλλες διατάξεις». 

4. Τις διατάξεις του άρθρου 27 του Ν.2081/92 
(ΦΕΚ154/Α/) όπου προστέθηκε το άρθρο 29Α του Ν. 
1558/85 (ΦΕΚ 137/Α) «Κυβέρνηση και Κυβερνητικά Όρ¬ 
γανα» και όπως αυτό τροποποιήθηκε με το άρθρο 1 του Ν. 
2469/97 (ΦΕΚ 38/Α/) και το γεγονός ότι από την παρούσα 
απόφαση δεν προκαλείται δαπάνη σε βάρος του Κρατι¬ 
κού Προϋπολογισμού. 

5. Τις διατάξεις του Π.Δ. 138/1992 (ΦΕΚ68/Α’) «Οργανι¬ 


σμός του Υπουργείου Υγείας, Πρόνοιας και Κοινωνικών 
Ασφαλίσεων» όπως τροποποιήθηκε και συμπληρώθηκε 
μεταγενέστερα. 

6. Την με αριθ. 5803/13.11.98 (ΦΕΚ 1178/13.11.98) κοι¬ 
νή απόφαση του Πρωθυπουργού και του Υπουργού Υγεί¬ 
ας και Πρόνοιας «Ανάθεση αρμοδιοτήτων στους Υφυ¬ 
πουργούς Υγείας και Πρόνοιας Νικ. Φαρμάκη και Θόδω¬ 
ρο Κοτσώνη». 

7. Την με αριθ. 591 /I -12-99 απόφαση του Δημοτικού - 
Συμβουλίου του Δήμου Νέας Αλικαρνασσού - Ν. Ηρα¬ 
κλείου, αποφασίζουμε: 

Μεταβιβάζουμε 

Στο Δήμο Νέας Αλικαρνασσού - Ν. Ηρακλείου: 

Τον Κρατικό Παιδικό Σταθμό Νέας Αλικαρνασσού - ΒΔ 
252/69 (ΦΕΚ 75 Α’) που λειτουργεί με τις διατάξεις του 
Α.Ν. 2-11-35 (ΦΕΚ527Α’). 

Θα ακολουθήσει η υπογραφή προγραμματικής Σύμβα¬ 
σης, όπως προβλέπεται στις διατάξεις του άρθρου 9 του 
Ν.2503/97 (ΦΕΚ 107 Α’). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2000 

Ο ΥΦΥΠΟΥΡΓΟΣ 

Θ. ΚΟΤΣΩΝΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ (10 ) 

Στην αριθ. Φ. 16012/27981/4.11.99, του Χριστόφορου 
Θεόφιλου του Χρηστάκη που δημοσιεύθηκε στο ΦΕΚ 
2085 Β'της 30.1.1999 και στην σελίδα 26441, στήλη 2η, 
στίχο 4ο έκτων άνω επιφέρεται η πιο κάτω διόρθωση: 

Από το λανθασμένο: «... αφορούσε την αποδοχή της 
από 7.7.99 δήλωσης βουλήσεως αποδοχής της..», στο 
ορθό «αφορούσε την αποδοχή της από 7.7.99 δήλωσης 
βουλήσεως αποβολής της..». 

(Από το Εθνικό Τυπογραφείο) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηίΐρ: νννννν.βΐ.9 γ 
θ-ιτιείΙ: \λ/θ 5 ιτι 351 θγ @ Θί.ς|Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 
Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ -Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031) 423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ- 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































